### Beslutninger:

Tonny Eriksen, Magistratsafdelingen for Sociale Forhold og Beskæftigelse og Magistratsafdelingen for Sundhed og Omsorg med bemærkning, at byrådet i sit møde den 31. august 2022 har vedtaget Magistratens indstilling i overensstemmelse med erklæring fra Sundhed- og Omsorgsudvalget af 24. august 2022.

###

.

### Resume

I budgetforliget for 2022 blev Sundhed og Omsorg, Sociale forhold og Beskæftigelse og Borgmesterens Afdeling anmodet om at udarbejde en indstilling med forslag til indsatser, der kan styrke sammenhængen mellem job og sundhed.

Forslaget er, at samarbejdet kan styrkes på følgende to områder:

1) En fælles sundheds- og beskæftigelsesindsats i sundhedshuse

2) Styrket indsats for ledige borgere visiteret til flexjob

Den styrkede sammenhæng mellem sundhed og beskæftigelse foreslås konkret ved at byrådet investerer i følgende to indsatser - i første omgang i en treårig periode (2023-2025): Spor 1) Tværfagligt samarbejde tæt på borgerne i to sundhedshuse. Spor 2) En videreudvikling af den nuværende investeringsmodel “Værdibørsen og fleksjob”.

Initiativerne kan iværksættes, hvis byrådet beslutter det ved budgetforhandlingerne for 2023-2026. Hvis initiativerne iværksættes, vil der blive fulgt op på, om indsatserne kan udvikles til egentlige investeringsmodeller.

### Beslutningspunkter

Det indstilles:

At 1) Såfremt byrådet ønsker at styrke yderligere mulige sammenhænge mellem sundhed og beskæftigelse kan der fremsendes beslutningsforslag herom.

### Sagsforløb:

Udvalg: Magistraten

Dato: 08-08-2022

Jacobine Mathiasen:

Fremsendes til [adresse] med bemærkning, at Magistraten i mødet den 8. august 2022 anbefaler, at byrådet tiltræder Magistratsafdelingen for Sociale Forhold og Beskæftigelses, Magistratsafdelingen for Sundhed og Omsorgs og Borgmesterens Afdelings indstilling af 27. juni 2022.

Beregninger/tommelfingerreglen om kvalitetsjusterede leveår beskrives nærmere.

Zara Brandt var forhindret i at deltage i sagens behandling.

Udvalg: [adresse]

Dato: 17-08-2022

Jacobine Mathiasen:

Fremsendes til Sundheds- og Omsorgsudvalget til behandling i henhold til beslutning i byrådets møde den 17. august 2022.

Udvalg: Sundheds- og Omsorgsudvalget

Dato: 24-08-2022

Jacobine Mathiasen:

Sara Lund, Clavs Ravn, Oscar Clausen, Heidi Henriksen og Curt Andersen kunne tiltræde indstillingen i overensstemmelse med Magistratens anbefaling.

Bitten Knudsen tog forbehold.

Lucas Paulsen var forhindret i at deltage i udvalgets behandling af sagen.